stanford-oval/wikipedia huggingface dataset:
טופולב Tu-160
מאפיינים

גאומטרית הכנפיים המשתנה מאפשרת תנועה של 20°-65°. הכנף עצמה משולבת כחלק מגוף המטוס. המדפים של שפת ההתקפה נמשכים לאורך כל הכנף והאחורים הם בעלי מצג כפול. השליטה במטוס מבוצעת בעזרת מערכת טוס-על-חוט. המטוס מונע בארבעה מנועי סילון טורבו מניפה, בעלי יכולת יניקה משתנה הנחשבים לחזקים ביותר שהותקנו במטוס קרב, ומאפשרים את ביצועי הטיסה הגבוהים של המטוס.
טו-160 מצויד במכל דלק בן 130 טון המאפשר לו שהות באוויר של כ-15 שעות במהירות שיוט ממוצעת של 850 קמ"ש ובגובה של 30,000 רגל. נוסף לכך קיים גם התקן לתדלוק באוויר אשר מאריך עוד יותר את יכולתו לשהות בפעילות מבצעית באוויר.
טו-160 מצויד במכ"ם גילוי אווירי, במכ"ם מעקב קרקעי לטיסה בגובה נמוך, מערכות הגנה לצורכי לוחמה אלקטרונית, ומערכות הנחיה והפצצה אלקטרוניות ואופטיות, אך חסר מערכות נשק להגנה עצמית אקטיבית.
המטען הקרבי הכולל כ-40 טון (משקל הפצצות הכבד ביותר שמפציץ רגיל יכול לשאת) של טילים ופצצות מסוגים שונים מאוחסן בשני תאים בבטן המטוס, ובנוסף ניתן לתלות טילים נוספים מתחת לכנפיים, ונחשב למטוס הקרב הכבד ביותר שיוצר מעולם.
צוות המטוס כולל ארבעה בעלי תפקידים: טייס, טייס משנה, מפעיל מערכות נשק, ומפעיל מערכות הגנה אלקטרונית. המטוס מצויד בשירותים ובחדר מנוחה לצוות בטיסות ארוכות.
נתונים טכניים > ממדים

צוות: 4
אורך: 54.1 מטר
מוטת כנפיים: 55.7 מטר במצב פרוס, 35.6 מטר במצב מכונס
גובה: 13.1 מטר
שטח הכנף: פרוס 400 מ"ר, מכונס 360 מ"ר
משקל ריק: 110 טון
משקל מלא: 267 טון
משקל המראה מרבי: 275 טון
יחידת כוח: 4 מנועי סילון טורבו מניפה מתוצרת קוזניצוב, המייצרים 30,900 ליברות דחף כל אחד, ועם הפעלת מבער אחורי 55,100 ליברות דחף כל אחד.
נתונים טכניים > ביצועים

מהירות מקסימלית: 2.05 מאך
טווח: 12,300 ק"מ ללא תדלוק באוויר, ובמטען ומהירות רגילים
רדיוס קרבי: 7,300 ק"מ
סייג רום: 16,000 מטר
שיעור נסיקה: 70 מטר לשנייה
מטען כנף: 743 ק"ג למ"ר במצב מכונס
יחס עילוי/גרר: 18.5–19, ובטיסה על קולית מעל 6
יחס דחף/משקל: 0.37
נתונים טכניים > חימוש

2 מארזים פנימיים למטען, 20 טון חימוש כל אחד, בתצורות שונות
מתלי חימוש מתחת לכנפיים
הערות שוליים

↑  מטוס הקרב הכבד ביותר, באתר גינס שיאי עולם (באנגלית)
↑  Modernized Russian Tu-160 bomber completes 1st flight, SpaceMart, November 20, 2014
| --- | --- |
בקרת זהויות :  NLI: 987007561413905171  LCCN: sh2003007079 
פרופיל של מטוס טופולב טו-160.
צללית המטוס ב-3 ממדים
חסידות סאמבור

חסידות סאמבור היא חסידות קטנה שנוסדה בשנת 1878 בעיר סאמבור (Sambir) בגליציה.
מייסד החסידות

האדמו"ר הראשון של החסידות היה רבי אורי הכהן יאלעס (ה'תקצ"ג 1833 - ה'תר"ע 1910).
נולד בעיר קומארנו (נקראה קאמארנא) לרב אפרים צבי שהיה תלמיד השרף מסטרליסק, ונקרא על שמו. למד אצל בעל "השואל ומשיב" הרב יוסף שאול נתנזון חברו ללימודים היה הרב יצחק יהודה שמלקיש בעל הבית יצחק. בשנת 1850 נישא, באותה תקופה התקרב לחסידות בעלז ולרבם הרב שלום רוקח מייסד שושלת בעלז, שאמר עליו "אתמול היה לו גילוי אליהו אבל הוא עצמו אינו מודע לכך". נתמנה לרב העיר קומארנו. חתנו היה רבי גדליה מלודמיר.
לאחר פטירת רבו מבעלז נסע לרבי אברהם מסטרעטין,  ולאחר פטירת הנ"ל דבק ברבי אברהם יעקב פרידמן (הראשון) מסדיגורה ובהוראתו החל להנהיג עדת חסידים.
בשנת ה'תרכ"ד (סביבות 1864) עשרים שנה לאחר פטירת רבי יהודה צבי מסטרטין שהיה ממשיך דרכו של השרף מסטרליסק, נטל על עצמו את עול ההנהגה של החצר החסידית שנותרה בסטרטין. הוא החל בהנהגת החצר החסידית בעיר סאמבור שבגליציה החל משנת ה'תרל"ח (סביבות 1878). אל חצרו שהלכה וגדלה הגיעו גם חסידים שלא השתייכו לחצר זו.
נודע בתרומותיו הרבות לצדקה ופעולות חסד שונות שארגן. כמו כן בחצרו שהו חסידים רבים דרך קבע, כשהוא נוטל על עצמו את פרנסתם.
רבי אורי נפטר בראש חודש אדר שני ה'תר"ע.
מעט מתורתו נדפסה בספר אמרות טהורות (למברג 1910) על ידי אחד מחסידיו.
הדור השני

בניו היו רבי יהודה צבי מסמבור ורבי שלום מסטרי. רבי שלום נקרא על שם רבו הרב שלום רוקח מבעלז.
לאחר פטירת אביו לא רצה בנו, הרב שלום הכהן יאלעס, ליטול את הנהגת החסידות, אך לאחר הפצרות רבות מאת תלמידיו, ולאחר שרבי מנחם-נחום פרידמן מבויאן הורה לו ליטול על עצמו את הנהגת החסידות, נטל על עצמו את עול ההנהגה, וקבע את מרכז החסידות בעיר סטרי שבמחוז סאמבור, שם שימש ברבנות בחיי אביו.
בשנת ה'תרפ"ה (1925), הודיע לעדת החסידים על כוונתו לעלות לארץ ישראל, במענה לשאלת החסידים, מי ינהיג את הקהילה, ענה ששני בניו ינהלו את ענייני הקהילה. הבכור הרב ישעיה אשר הכהן יטול את תפקיד האדמו"ר וינהיג את הקהילה רוחנית, ואחיו הצעיר הרב אפרים אליעזר יאלעס, יעמוד בראשות הישיבה, ויכהן כרב העיר. לאחר חג הפסח אותה השנה, עלה הרב שלום לארץ ישראל, והגיע לנמל יפו בתחילת חודש אייר, לאחר הגעתו לירושלים, נסע להשתטח על קברו של רבי שמעון בר יוחאי במירון, ולאחר חודשים ספורים חלה ונפטר בירושלים. חתניו היו רבי ישראל אלימלך מזברוב ואחיינו רבי אורי אהרן מלודמיר.
הדור השלישי

רבי ישעיהו אשר (תרנ"ג-ב' בטבת תש"ד) היה חתנו של רבי משה אייכינשטיין מריישא ובזיווג שני של רבי ישראל רוקח מבוריסלב. היה מראשי אגודת ישראל. חיבר ספר בשם "שמן הראש". נרצח בשואה.
בשנת 1921 היגר האח הצעיר הרב אפרים אליעזר יאלעס לארצות הברית וכיהן כראב"ד פילדלפיה. תורתו נדפסה בספר שמן הראש (סטרי 1921) ובספר שו"ת דברי אפרים אליעזר.
רבי אלעזר בנו של רבי יהודה צבי כיהן בבוקרשט ומשנת תש"ח במונטריאול. היה חתנו של רבי יעקב שמשון מטשכויב. אחריו כיהן בנו רבי יהודה צבי. חתנו היה רבי מנחם מנדל רוקח.
שני נכדים נוספים של רבי אורי כיהנו באדמו"רות, בני בנו הרב נחום. רבי אליהו כיהן בפשמישל, היה חתנו של דודו רבי שלום ורבי אברהם יעקב כיהן בסמבור ובטורקא. שניהם נרצחו בשואה.
החסידות כיום

בהלווית הרב אפרים אליעזר יאלעס בשנת 1988, הכתירו על פי צוואתו את נכדו הרב אורי גלדצהיילר (בן חתנו הרב יוסף גלדצהיילר) חתן רבי אברהם חיים ראטה משומרי אמונים לאדמו"ר מסאמבור, כהיום הוא מחלק את זמנו בין מונסי לירושלים.
כמו כן מכהן כאדמו"ר מסמבור רבי מרדכי ישראל סמט, צאצא דרך רבי גדליהו מלודמיר חתן רבי אורי.
יאן דיסמאס זלנקה

| --- | --- |

 לידה:  16 באוקטובר 1679 Louňovice pod Blaníkem, צ'כיה 
 פטירה:  23 בדצמבר 1745 (בגיל 66) דרזדן 
 מקום קבורה:  בית הקברות הקתולי הישן 
 מוקד פעילות:  ממלכת בוהמיה, נסיכות הבוחר מסקסוניה 
 זרם:  המוזיקה הקלאסית בתקופת הבארוק 
 סוגה:  מוזיקה קלאסית, המוזיקה הקלאסית בתקופת הבארוק, אופרה, מוזיקה דתית 
 שפה מועדפת:  צכ'ית, גרמנית
 כלי נגינה:  קונטרבס 
 www.jdzelenka.net
 
יאן דיסמאס זלנקה (בצ'כית: Jan Dismas Zelenka, הידוע גם בשם יוהאן דיסמאס זלנקה, 16 באוקטובר 1679 - 23 בדצמבר 1745) היה מלחין צ'כי מתקופת הבארוק. זלנקה ניגן בוויולונה, הגדול והנמוך במשפחת הוויול, מקביל לקונטרבס במשפחת הכינור בקבוצת כלי הקשת.
חייו

זלנקה נולד בלונוויצה פוד בלאניקם, עיר שוק קטנה דרומית-מזרחית לפראג במה שהייתה אז בוהמיה. אביו היה מנהל בית ספר, מנצח מקהלה ונגן עוגב בכנסייה המקומית ויש להניח, שהיה מורו הראשון של יאן דיסמאס. אין עוד מידע ודאי על שנותיו הראשונות של זלנקה. כנראה למד מוזיקה במרכז פראג, בקולג' ישועי בשם קלמנטינום. בין השאר היה תלמידו של אנטוניו לוטי.
ידוע, שזלנקה עבד בשירותו של הבארון הארטיג, המושל הקיסרי שישב בפראג, לפני שהיה לנגן ויולונה בתזמורת המלכותית של דרזדן בסביבות 1710. הוא למד קונטרפונקט בווינה אצל יוהאן יוזף פוקס משנת 1715 וחזר לדרזדן ב-1719. פרט לביקור בפראג ב-1723 כדי להשתתף בביצוע האופרה של פוקס, Constanza e Fortezza, נשאר תושב דרזדן עד מותו. לא ברור, אם נסע אי פעם לוונציה או נאפולי, אבל יש ראיה עקיפה המרמזת לכך בשנות וינה שלו.
לאחר סגירת האופרה של דרזדן בשנת 1720, עבר הדגש המוזיקלי אל הקאפלה המלכותית. בתקופה הראשונה של זלנקה בדרזדן עבד עם הקאפלמייסטר, יוהאן דויד הייניכן וריסטורי על איסוף ועריכת מוזיקה לשימוש הקאפלה המלכותית. יצירות חשובות של זלנקה מראשית התקופה זו כוללות קובץ של שש סונאטות (מס' 181 ברשימת יצירותיו) ויצירות לשבוע הקדוש (53 ו-56-55 רי"ז). בשנת 1723 הזמין אצלו הקולגיום קלמנטינום את ה"Melodrama de Sancto Wenceslao" ‏ מס 175 רי"ז) לחגיגות שנערכו בפראג לרגל הכתרת קארל השישי ואליזבת כריסטין למלך ומלכת בוהמיה. דין וחשבון ב- Literae annuae Collegii Societatis IESU Pragae ad S. Clementem ad annum 1723 מציין את ההצלחה הגדולה שנחלה ההופעה, בבימוי זלנקה עצמו, ב-12 בספטמבר 1723, בנוכחות הזוג הקיסרי.
על אף התפוקה הגדולה של מוזיקת קודש ווקאלית במחצית השנייה של שנות העשרים של המאה ה-18, נשאר זלנקה במעמד של נגן מדרג בינוני. בהדרגה נטל עליו את חובותיו של הייניכן ככל שבריאותו של זה הלכה והתרופפה. אחרי מות הייניכן בשנת 1729, הציג זלנקה את מועמדותו למשרת הקאפלמייסטר היוקרתית. המשרה ניתנה לא לו אלא ליוהאן אדולף האסה. ב-1735 הוכתר זלנקה בתואר מלחין הכנסייה.
זלנקה מת בדרזדן ב-1745. היצירות שכתב בשנותיו האחרונות לא הגיעו לכלל ביצוע בתקופת חייו. אחדות מהן תוארו, בפי המוזיקולוג קולהאסה, שהתמחה ביצירות זלנקה, כבעלות "כוח של חזון".
יצירותיו

רוב יצירותיו של זלנקה היו כנסייתיות. הן כללו שלוש אורטוריות, 21 מיסות ועוד מספר רב של יצירות קודש שונות. זלנקה ייחס חשיבות רבה לייצוג הטקסט באמצעות המוזיקה והביטוי המוזיקלי שלו מקורי ביותר. רבות מיצירותיו התזמורתיות והווקאליות של זלנקה הן וירטואוזיות ותובעניות. המוזיקה שלו לכלי בס מצטיינת בתובענותה, העולה בהרבה על זו שמציגים מלחינים אחרים בני תקופתו. ראויות לציון גם הדרישות ה"אוטופיות" (כפי שהגדיר אותן היינץ הוליגר) שזלנקה מציב לנגן האבוב בטריו סונאטות שלו.
יוהאן סבסטיאן באך רחש כבוד רב לזלנקה, כפי שאפשר ללמוד ממכתב של בנו, קרל פיליפ עמנואל באך, אל י. מ. פורקל, מיום 13 בינואר 1775, המסביר אולי את שאיפתו של באך להוציא מתחת ידיו מיסה קתולית (המיסה בסי מינור) בשנותיו האחרונות. גם אחרים מבני תקופתו, בהם טלמן, התפעלו מן המוזיקה שלו ובעיקר מאמנותו הקונטרפונקטית. ביצירות כנסייתיות קטנות וגדולות ניכרת השפעתם של מלחינים מדור מונטוורדי במאפיינים המבניים ובשימוש בקנטוס פירמוס ואוסטינטו. רבים מן המזמורים מסתיימים בפוגה כפולה. במיסות האחרונות משתלבים פרקי מקהלה גדולים עם ריטורנלי עזי מבע, אריות בסגנון גאלאנט ומקהלות ללא ליווי בסגנון ארכאי. כושר המצאה רתמי (השואב אולי ממוזיקת עם בוהמית) מתאפיין בהקבצות לא-סימטריות של תיבות, שימוש תכוף בטריולות ועוד. כן מרבה זלנקה להשתמש במוטיבים וסקוונצות הרמוניים ובמעברים בין סולמות מז'ור ומינור מקבילים ועוד. במשך שנות יצירתו הושפע זלנקה מלוטי, מפוקס ומהאסה
בטעות סברו, שרבות מן הפרטיטורות החתומות של זלנקה הושמדו בהפצצה על דרזדן בפברואר 1945. הפרטיטורות, מכל מקום, נמצאו בספרייה מצפון לנהר ולא בקתדרלה הקתולית. נכון שאחדות מהן נעלמו, אבל דבר זה קרה מן הסתם במשך שנים רבות ומדובר בחלק קטן בלבד מן הפרטיטורות ששרדו.
בשנות הששים של המאה ה-20 התחדש העניין במוזיקה של זלנקה וחלה עליה ברורה בהשמעת יצירותיו - כפי שמעיד מספר ההופעות החיות שנערכו בשנים האחרונות במקומות שונים ורחוקים זה מזה באירופה, כמו קופנהגן וגלאזגו. זאת בדומה למעמדו של יוהאן סבסטיאן באך שזכה לכבוד הראוי לו רק במאה ה-20, הודות למאמצים שעשו במאה ה-19 מלחינים כמו מנדלסון ומאהלר. נראה שגם יאן דיסמאס זלנקה מתגלה כמלחין רב-חשיבות מתקופת הבארוק.
רשימת יצירות נבחרת

שש טריו סונאטות (1, 2, 4, 5, ו-6 כתובות לשני אבובים, בסון ובסו קונטינואו, ואילו בשלישית מחליף כינור את האבוב השני; כולן ממוספרות כ-181 (רי"ז).
יצירות אינסטרומנטליות אחרות (מספר 182-190 ברי"ז)
Lamentationes Jeremiae Prophetae ("קינות הנביא ירמיהו").
Die Responsorien zum Karfreitag ("מענים ליום שישי הטוב").
יותר מ-20 מיסות (מספר 1 - 21 ברי"ז), חלקן חסרות וכמה מפרקיהן, Missa Purificationis, Missa Sanctissimae Trinitatis, Missa Votiva, Missa Dei Patris, Missa Dei Filii, and Missa Omnium Sanctorum, רי"ז 16 - 21) נמנים עם מיטב יצירותיו.
עשר תפילות, הכוללות 2 מזמורי שבח (Litaniae Lauretanae) מספרי 151 ו-152 ברי"ז).
ארבע תפילות אשכבה (רקויאם (שאחת מהן (45 רי"ז) רק מיוחסת לזלנקה.
חמישים ושלושה מזמורי תהילים, כמה מהם חסרים.
Sub olea pacis et palma virtutis - מלודרמה של הקדוש ונצ'סלאו.
I Penitenti al Sepolcro del Redentore - אורטוריה.
Il serpente di bronzo - אורטוריה.
Officium Defunctorum מספר 47 ברי"ז.
הערות שוליים

↑  ג'אניס סטוקגיט, "יאן דיסמאס זלנקה"1  במילון גרוב למוזיקה ומוזיקאים אונליין
↑  סטוקגיט, גרוב
↑  סטוקגיט, גרוב
↑  ביוגרפיה של זלנקה באתר הקנטטות של באך
↑  סטוקגיט, זלנקה 2, גרוב
| --- | --- |
בקרת זהויות :  NLI: 987007313394805171  PLWABN: 9810554845305606  BIBSYS: 90702711  BNE: XX896521  BnF: cb139014056 (data)  CiNii: DA05599267  GND: 118808370  ISNI: 0000 0001 2278 115X  LCCN: n82045392  LNB: 000188466  MusicBrainz: 34a4fc02-82fb-4168-9787-ab5e10a662f2  NDL: 01128731  NKC: jn19990010036  NLA: 36103785  NTA: 097447544  RERO: 02-A000180851  SELIBR: 207177  SNAC: w6nz8cng  SUDOC: 030189667  Trove: 1212896  VcBA: 495/356566  VIAF: 32793075   WorldCat (עם VIAF): 32793075
חנן ממן

חנן ממן (נולד ב-28 באוגוסט 1989) הוא כדורגלן עבר ישראלי ששיחק בעמדת הקשר וכיום עוזר מאמן הפועל חדרה.
קריירה

ממן החל לשחק כדורגל בקבוצת הנוער של הפועל חיפה ובעונת 2008/2009 החל להשתלב בקבוצה הבוגרת של המועדון, בשעה שהקבוצה הייתה בליגה הלאומית. בתום העונה עלה עמה לליגת העל. בעונתו הראשונה בליגת העל שולב ממן בעיקר כשחקן מחליף, אך החל מעונת 2010/2011 הפך לשחק הרכב קבוע בקבוצה. ב-6 בנובמבר 2010 כבש את שערו הראשון בליגת העל, במשחק מול מכבי פתח תקווה. בסך הכל שיחק בהפועל חיפה 77 משחקים בליגת העל, בהם כבש תשעה שערים.
ב-12 באוגוסט 2012 חתם בקבוצת הפועל תל אביב על חוזה לעונה אחת. ב-18 באוגוסט 2012 ערך את הופעת הבכורה שלו בקבוצה, במשחק מול בני יהודה במסגרת גביע הטוטו. את שעריו הראשונים במדי הפועל תל אביב כבש ב-30 באוגוסט 2012, צמד מול F91 דודלאנג' במסגרת מוקדמות הליגה האירופית. שלושה ימים מאוחר יותר כבש את שער הליגה הראשון שלו במדי הקבוצה, במשחק מול קבוצתו לשעבר, הפועל חיפה. בהמשך עונת 2012/2013 הוסיף עוד שני שערים בליגה ושני שערים בשלב הבתים של הליגה האירופית, והיה מלך הבישולים של הקבוצה בליגה עם שבעה בישולים.
ב-14 ביוני 2013 חתם על חוזה לשנתיים בקבוצת ואסלנד-בוורן מליגת העל הבלגית. לאחר עונה אחת בה ערך 12 הופעות בליגה שוחרר ממן מהמועדון.
ב-25 ביוני 2014 חתם על חוזה לעונה אחת בבית"ר ירושלים, עם אופציה לעונה נוספת. ב-27 באוגוסט 2014 ערך את הופעת הבכורה שלו במדי בית"ר ירושלים, כשעלה כמחליף בתיקו 0-0 מול מכבי פתח תקווה במסגרת שלב הבתים של גביע הטוטו. ב-19 באוקטובר 2014 כבש את שער הבכורה שלו במועדון, בתיקו 1-1 מול מ.ס. אשדוד במסגרת המחזור הרביעי של ליגת העל. בסך הכול כבש בעונה זו חמישה שערי ליגה, ובסופה סיים את דרכו במועדון.
ב-19 ביולי 2015 חתם על חוזה לשלוש שנים בקבוצת נעוריו, הפועל חיפה, וחזר לקדנציה שנייה במועדון. בעונת 2015/2016 כבש שער אחד ב-29 הופעות ליגה. ב-5 בינואר 2017 כבש ארבעה שערים תוך 11 דקות בסיבוב ח' של גביע המדינה מול מ.ס. כפר קאסם מליגה א'. בליגה כבש בעונת 2016/2017 שישה שערים ב-31 הופעות.
בתחילת עונת 2017/2018 כבש ארבעה שערים והוסיף חמישה בישולים, והוביל את הפועל חיפה לצמרת הטבלה, וב-25 בינואר 2018 חתם באלופת המדינה, הפועל באר שבע. יומיים לאחר מכן ערך את הופעת הבכורה שלו במועדון, כשנכנס כמחליף בניצחון 3–1 על הפועל רעננה. ב-12 בפברואר 2018 כבש את שערו הראשון במדי הפועל באר שבע, בניצחון 2–0 על מועדון ספורט אשדוד. בסך הכול כבש שמונה שערים ב-14 הופעות במדי הפועל באר שבע עד תום העונה, סייע לקבוצה לזכות באליפות שלישית ברציפות ונבחר לכדורגלן העונה בישראל. בעונת 2018/2019 כבש חמישה שערים ב-28 הופעות ליגה.
ב-6 בפברואר 2020 חזר לבית"ר ירושלים וחתם לעונה וחצי. ב-6 באוקטובר 2020 שוחרר מהקבוצה.
ב-4 בנובמבר 2020 חזר להפועל חיפה וחתם לשנתיים. במאי 2023 הודיע על פרישה בסיום העונה.ב-22 בינואר 2024 מונה לעזור מאמן הפועל חדרה.
קריירה > קריירת נבחרות

לזכותו של ממן 15 הופעות ושער אחד במדי נבחרת הנוער של ישראל. ב-24 במרץ 2018 ערך את הופעת הבכורה שלו בנבחרת ישראל הבוגרת, כשנכנס כמחליף במשחק ידידות מול רומניה.
חיים אישיים

ממן נולד בחיפה כצעיר מבין ארבעה ילדים לכדורגלן העבר ברוך ממן, יליד הארץ ממוצא תוניסאי, ולדליה לבית בן שבת, ילידת הארץ ממוצא מרוקאי.
ביוני 2017 התחתן עם בר בורן, ולזוג שני ילדים.
ממן לומד בקריה האקדמית אונו לתואר ראשון בחינוך וחברה, עם התמחות בספורט.[דרוש מקור]
תארים

אליפות: 2017/2018
כדורגלן העונה בישראל: 2017/2018
הערות שוליים

↑  יונתן הללי, חנן ממן: עכשיו יהיה לו יותר בטחון מול השער, באתר nrg‏, 7 בנובמבר 2010
↑  עמית גולדשטיין‏, הפועל תל אביב: ג'ון פיינטסיל, חנן ממן ואלירן דנין חתמו, באתר וואלה, 12 באוגוסט 2012
↑  נדב צנציפר, ליגה אירופית: 0:4 להפועל ת"א, עלתה לבתים, באתר ynet, 30 באוגוסט 2012
↑  שירי אלג'ם, ‏חנן ממן חתם בבוורן: אתגעגע לקהל של הפועל, באתר ONE‏, 14 ביוני 2013
↑  תומר לוי, ‏בחזרה לארץ? חנן ממן שוחרר מבוורן הבלגית, באתר ערוץ הספורט, 25 באפריל 2014
↑  אופיר סער‏, בית"ר ירושלים: חנן ממן חתם לעונה, "מאושר", באתר וואלה, 25 ביוני 2014
↑  דורון בן דור ואיציק כלפי, ‏רשמית: חנן ממן חתם בהפועל באר שבע, באתר ONE‏, 25 בינואר 2018
↑  שי מוגילבסקי, "חנן ממן הוא שחקן העונה של מינהלת הליגה", באתר ynet, 12 במאי 2018
↑  אופיר סער‏, בית"ר ירושלים: חנן ממן חתם לשנה וחצי, בניון: "הוא יוסיף עוד איכות", באתר וואלה, 6 בפברואר 2020
↑  איציק יצחקי, ‏‏בית"ר הודיעה: ממן, אזולאי, איינבינדר, ורדסקה וזהבי ישוחררו, באתר ספורט1, 6 באוקטובר 2020
↑  איתן גליקמן, חנן ממן הודיע על פרישה מכדורגל: "הגיע הרגע ממנו הכי חששתי", באתר ynet, 3 במאי 2023
↑    ליאור בן-עמי, חנן: "תמיד הייתי גאה שמשווים אותי לאבא שלי. היום כולם רואים שאני שחקן יותר טוב ממנו". ברוך: "מקובל עליי", באתר "ידיעות אחרונות", 17 במאי 2018
↑  לירון שרון, ‏‏כבר לא רווק מבוקש: חנן ממן התחתן עם אהבת חייו, באתר ספורט1, 2 ביוני 2017
↑  גליצ'ים, ‏וייקרא שמו בישראל..., באתר ONE‏, 7 ביולי 2021
חיל האוויר ה-19 של ארצות הברית

| --- | --- |

 פרטים
 מדינה:  ארצות הברית
 שיוך:  חיל האוויר של ארצות הברית
 סוג:  הכשרה
 בסיס האם:  בסיס חיל האוויר רנדולף בטקסס
 אירועים ותאריכים
 תקופת הפעילות:  1955 ככוח משימה אווירי 1993 כחלק מפיקוד החינוך והאימונים של חיל האוויר 2015 הקמה מחודשת כחלק מפיקוד החינוך והאימונים של חיל האוויר – הווה
 פיקוד
 יחידת אם:  פיקוד החינוך והאימונים של חיל האוויר של ארצות הברית
 דרגת המפקד:  מייג'ור גנרל
 מפקד נוכחי:  גרגורי קרודר
חיל האוויר ה-19 של ארצות הברית (באנגלית: Nineteenth Air Force) הוא כוח המשתייך לפיקוד החינוך והאימונים של חיל האוויר של ארצות הברית. החיל אחראי להכשרות מיוחדות של חיל האוויר, כולל קורסי הטיס הבסיסיים והמתקדמים, ניהול קרבות אוויר, מערכות נשק, הישרדות, הימלטות.
ארגון

יחידות החיל:
כנף אימוני הטיסה ה-12 - ממוקמת בבסיס חיל האוויר בטקסס
כנף אימוני הטיסה ה-14 - ממוקמת בבסיס חיל האוויר קולומבוס במיסיסיפי
כנף הקרב ה-33 - ממוקמת בבסיס חיל האוויר אג'לין בפלורידה
כנף אימוני הטיסה ה-47 - ממוקמת בבסיס חיל האוויר לפלין בטקסס
כנף הקרב ה-56 - ממוקמת בבסיס חיל האוויר לוק באריזונה
כנף המבצעים המיוחדים ה-58 - ממוקמת בבסיס חיל האוויר קירטלנד בניו מקסיקו
כנף אימוני הטיסה ה-71 - ממוקמת בבסיס חיל האוויר ואנס באוקלהומה
כנף אימוני הטיסה ה-80 - ממוקמת בבסיס חיל האוויר שפרד בטקסס
כנף הניידות האווירית ה-97 - ממוקמת בבסיס חיל האוויר אלטוס באוקלהומה
כנף התובלה האווירית ה-314 - ממוקמת בבסיס חיל האוויר ליטל רוק בארקנסו
כנף 49 - ממוקמת בבסיס חיל האוויר הולומן שבניו מקסיקו, מפעילה כלי טיס בלתי מאוישים MQ-1 פרדטור ו-MQ-9 ריפר
חיטוי

בקבוק ובו נוזל חיטוי, כחלק תקני למרגלות מיטה בבית חולים
מכשיר לחיטוי ידיים בניגריה
כיורים ומכשיר חיטוי בצוקומי (אנ'), אויטה
חיטוי (בלועזית: דיסאינפקציה או דסאינפקציה), הוא חיסול מיקרואורגניזמים מעוררי מחלות (פתוגניים) מחוץ לגוף ובאמצעים כימיים בלבד.
סוגי חומרי חיטוי

אתנול
אלדהיד
חומצה (אוקסידנטים)
פנולים (ליזול)
תרכובות אמוניום
אקונומיקה
אוזון
אשלגן פרמנגנט (קלי)
מי חמצן
מונחים דומים

המושג אנטיביוטי מתייחס לחיסול מיקרואורגניזמים בתוך גוף חי. הרג מיקרואורגניזמים בתוך הגוף, תוך שימוש בתרופות (אנטיביוטיקה, למשל), אינו נחשב לחיטוי.
המושג אַנְטִיסֶפְּטִי (antisepsis) מתייחס בדרך-כלל לחיטוי המתבצע על-גבי הגוף - על העור. סבון אנטיספטי מכיל חומרים המחסלים מיקרואורגניזמים.
מטרת החיטוי היא חיסול הפתוגנים, בעוד עיקור מחסל את כל המיקרואורגניזמים (asepsis). בנוסף, עיקור נעשה בשיטות כימיות ופיזיות כאחד, ואילו חיטוי נעשה כמעט תמיד בשיטות כימיות בלבד.
ראו גם

חומר חיטוי ידיים
טמילית

| --- | --- |

 מדינות:  הודו, סרי לנקה, מלזיה, סינגפור, דובאי, מאוריציוס, פיג'י, ראוניון, טרינידד, דרום אפריקה
 אזורים:  אסיה, אפריקה, הקאריביים
 דוברים:  כ-77,000,000
 שפת אם:  66,000,000
 כתב:  אלפבית טמילי, קולזותו, אלפבית ואטולוטו, כתב ערבי 
 משפחה:  דראווידית דרומית טמיל-קאנדה טמיל-קודאגו טמיל-מאלאיאלאם שפות טמיליות טמילית
 לאום:  סינגפור סינגפור סרי לנקה סרי לנקה שפה אזורית: הודו הודו
 מוסד:  מוסדות פיקוח אקדמיים לשפה הטמילית במדינות הודו, סרי לנקה, סינגפור
 קוד שפה:  ta 
 קוד ISO 639-1:  ta 
 קוד ISO 639-2:  tam 
 קוד ISO 639-3:  tam 
 ראו גם:  שפה • כתב • רשימת שפות
 
טמילית (தமிழ் ‏[t̪ɐmɨɻ]) היא שפה דראווידית המדוברת על ידי האומה הטמילית.
הטמילית מדוברת בידי הטמילים, עם אסיאתי שמתרכז בדרום הודו (בעיקר במדינת טאמיל נאדו) ובצפון מזרח סרי לנקה. הטמילית היא השפה הרשמית במדינת טאמיל נאדו בהודו, שהיא המדינה היחידה בה מהווים הטמילים רוב. טמילית היא השפה הרשמית, יחד עם שפות נוספות, גם בסרי לנקה ובסינגפור. בדרום הודו מצויה גם ספרות עתיקה הכתובה בשפה הטמילית.
דקדוק השפה הטמילית נקרא טולקאפײאם (Tolkappiyyam), ומקורו במאה הראשונה לספירה.
היסטוריה

על פי טענתו של בהרדרירג'ו קרישנמורטי, טמילית, כשפה דראווידית, מקורה כשפה אם פרוטו-דרווידיאנית. שחזור לשוני רומז על אפשרות ששפה פרוטו-דרווידיאנית דוברה בסביבות האלף ה-3 לפנה"ס, כנראה באזור נהר גודאבארי הנמוך, בחצי אי הודו.
הגיית השפה וכתיבתה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
טמילית - לוח אותיות וערכיהן ביוניקוד בקובץ
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+0B8x |   |   | ஂ | ஃ |   | அ | ஆ | இ | ஈ | உ | ஊ |   |   |   | எ | ஏ |
| U+0B9x | ஐ |   | ஒ | ஓ | ஔ | க |   |   |   | ங | ச |   | ஜ |   | ஞ | ட |
| U+0BAx |   |   |   | ண | த |   |   |   | ந | ன | ப |   |   |   | ம | ய |
| U+0BBx | ர | ற | ல | ள | ழ | வ | ஶ | ஷ | ஸ | ஹ |   |   |   |   | ா | ி |
| U+0BCx | ீ | ு | ூ |   |   |   | ெ | ே | ை |   | ொ | ோ | ௌ | ் |   |   |
| U+0BDx | ௐ |   |   |   |   |   |   | ௗ |   |   |   |   |   |   |   |   |
| U+0BEx |   |   |   |   |   |   | ௦ | ௧ | ௨ | ௩ | ௪ | ௫ | ௬ | ௭ | ௮ | ௯ |
| U+0BFx | ௰ | ௱ | ௲ | ௳ | ௴ | ௵ | ௶ | ௷ | ௸ | ௹ | ௺ |   |   |   |   |   |
ספרים שתורגמו לעברית מטמילית

סונדארה ראמאסוואמי, סיפורו של עץ התמרהינדי, הוצאת הקיבוץ המאוחד, מטמילית: רונית ריצ'י, אחרית דבר: דוד שולמן, 2000
ראו גם

המחאות בטאמיל נאדו כנגד שפת ההינדי
חיל האוויר ה-25 של ארצות הברית

| --- | --- |

 פרטים
 מדינה:  ארצות הברית
 שיוך:  חיל האוויר של ארצות הברית
 סוג:  מודיעין צבאי
 בסיס האם:  הבסיס המשותף סן אנטוניו שבטקסס
 אירועים ותאריכים
 תקופת הפעילות:  1948–2019 (כ־71 שנים)
 פיקוד
 יחידת אם:  פיקוד הקרב של חיל האוויר של ארצות הברית
 דרגת המפקד:  מייג'ור גנרל
חיל האוויר ה-25 של ארצות הברית (באנגלית: The 25th Air Force) שימש פיקוד מודיעין של חיל האוויר של ארצות הברית. היחידה פעלה תחת פיקוד הקרב של חיל האוויר. משימת החיל הייתה לתמוך במבצעי מודיעין ובפרט מודיעין אותות עבור חיל האוויר ולפקח על מימוש האמנה למניעת הפצת נשק גרעיני מצד מדינות זרות.
בספטמבר 2019 הוחלט על מיזוג יכולות חיל האוויר ה-25 עם חיל האוויר ה-24 ליצירת חיל האוויר ה-16 של ארצות הברית שיספק יכולות לוחמת מידע לפיקוד הקרביים. האיחוד יצא לפועל באוקטובר 2019.
ארגון ויחידות

בחיל האוויר ה-25 שירתו כ-26,000 אנשים, הפזורים ב-75 מתקנים ברחבי העולם.
יחידות החיל העיקריות:
כנף הסיור 9 - ממוקמת בבסיס חיל האוויר ביל בקליפורניה
להק המבצעים 9
טייסת הסיור הראשונה - מפעילה מטוסי ריגול לוקהיד U-2 וכלי טיס בלתי מאוישים RQ-4 גלובל הוק מבסיס ביל בקליפורניה
טייסת הסיור החמישית - מפעילה מטוסי ריגול לוקהיד U-2 מבסיס חיל האוויר באוסאן שבקוריאה הדרומית
טייסת הסיור 99 - מפעילה מטוסי ריגול לוקהיד U-2 מבסיס ביל בקליפורניה
טייסת הסיור התשיעית - מפעילה כלי טיס בלתי מאוישים MQ-1 פרדטור, ו-MQ-9 ריפר מבסיס קריץ' בנבדה
להק המבצעים 69
טייסת הסיור 12 - מפעילה כלי טיס בלתי מאוישים RQ-4 גלובל הוק מבסיס ביל בקליפורניה
טייסת הסיור השביעית
טייסת הסיור 348 - מפעילה כלי טיס בלתי מאוישים RQ-4 גלובל הוק מבסיס חיל האוויר גרנד פורקס בדקוטה הצפונית
כנף 55 - ממוקמת בבסיס חיל האוויר אופוט בנברסקה
להק המבצעים 55
טייסת הסיור 38 - מפעילה מטוסי בואינג RC-135 מבסיס אופוט בנברסקה
טייסת הסיור 45 - מפעילה מטוסי WC-135 קונסטנט פיניקס, בואינג OC-135B ו-בואינג RC-135 מבסיס אופוט בנברסקה
טייסת הסיור 82 - מפעילה מטוסי בואינג RC-135 מבסיס קדינה ביפן
טייסת הסיור 95 - מפעילה מטוסי בואינג OC-135B ובואינג RC-135 מבסיס מידנהול באנגליה של חיל האוויר המלכותי ומכרתים
טייסת המודיעין 97
טייסת האימון הקרבי 338
טייסת הסיור 343
טייסת המודיעין 390 - פועלת מבסיס קדינה ביפן
טייסת המודיעין - פועלת מבסיס מידנהול באנגליה
כנף המודיעין, ריגול וסיור 70 - ממוקמת בפורט ג'ורג' מיד במרילנד, כוללת שישה להקים הממוקמים בארצות הברית, בזירת האוקיינוס השקט ובאירופה. תפקידה לשלב את יכולות חיל האוויר במבצעי קריפטולוגיה גלובליים ולתמוך בפעילות הסוכנות לביטחון לאומי.
כנף המודיעין, ריגול וסיור 363 - ממוקמת בבסיס המשותף לנגלי-יוסטיס בווירג'יניה, כוללת שלושה להקים ומספקת מודיעין ליחידות קרביות טקטיות של חיל האוויר
כנף המודיעין, ריגול וסיור 480 - ממוקמת בבסיס חיל האוויר לנגלי בווירג'יניה, כוללת שישה להקים ו-23 טייסות פעילות. משימתה לתמוך בלוחמת רשת, הצפנה, איסוף ועיבוד מודיעין צבאי
מרכז היישומים הטכניים של חיל האוויר- ממוקם בבסיס חיל האוויר פטריק שבפלורידה, מטרתו מעקב אחר פיתוחים וניסויים גרעיניים ברחבי העולם ופיקוח על מימוש האמנה למניעת הפצת נשק גרעיני מצד מדינות זרות
משרד הקריפטוגרפיה של חיל האוויר במרילנד
טוני יאיו

| --- | --- |

 לידה:  31 במרץ 1978 (בן 46) סאות' ג'מייקה, ארצות הברית 
 שם במה:  Tony Yayo 
 מוקד פעילות:  ארצות הברית 
 תקופת הפעילות:  מ-1997 
 סוגה:  מוזיקת היפ הופ, גנגסטא ראפ, היפ הופ של החוף המזרחי, הארדקור ראפ 
 שפה מועדפת:  אנגלית 
 חברת תקליטים:  ג'י-יוניט רקורדס, קרוליין רקורדס 
 www.tonyyayo.com
 פרופיל ב-IMDb
 
מרווין ברנרד (באנגלית: Marvin Bernard;‏ נולד ב-21 במרץ 1978 בניו יורק), המוכר יותר בכינויו טוני יאיו (באנגלית: Tony Yayo), הוא ראפר אמריקאי וחבר בג'י יוניט.